
प्राचीन वन की अश्मीभूत पत्तियां। 


उष्म सागर कब का सूख चुका है, पर यह मछली 
आज भी पत्थर में तैरती लगती है। 


जीवाड्मिकी - प्राचीन जीवों का विज्ञान 

संसार के सभी जनगण की लोककथाओं में अजीबोगरीब 
जीवों का उल्लेख आता है। कहीं अजदहे का, तो कहीं उड़ते 
सांप का, कहीं समुद्री नाग और कहीं ऐसे भीमकाय पक्षियों 
का जो हाथी को यों उठा ले जाते हैं, जैसे कि वह छोटी 
सी बिल्ली हो। ऐसे विभीषण जानवर आज न कसी 
जंगल में पाये जाते हैं, न किसी दूर-दराज़्ञ के देश में और न 
ही सागर-महासागर की गहराइयों में। तो फिर क्‍या 
इन लोककथाओं पर विश्वास किया जा सकता है? हां, किया 
जा सकता है! ऐसा वैज्ञानिकों का कहना है। वे जानते हैं कि 
लोककथाओं के डरावने जानवरों जैसे जीव पृथ्वी पर सचमुच 
रहते थे, पर बहुत पहले, जब मनुष्य नहीं था। 


यदि वे आज जी उठते ... 


ज़रा कल्पना करो कि आज तुम्हारे शहर में प्राचीन 
काल के भीमकाय जानवर निकल आयें तो क्‍या 
हो। भयावह टैंकों, विज्ञाल क्रेनों, विराट ग्लाइडरों जैसे ये 
अजीबोगरीब जानवर नगर में सारा यातायात ही रोक दें, बसे, 
गाड़ियां उलट दें, बिजली के तार तोड़ डालें, सारे पार्क 
रौंद डालें। डरो नहीं, ऐसा सचमुच में कभी नहीं होगा, 
क्योंकि ये प्राचीन जीव बहुत पहले ही खत्म हो चुके हैं। 
करोड़ों साल पहले ये सब मर गये थे। हमें इनके बारे में 
जानकारी “ अछ्म पुस्तक ” के पृष्ठों से ही मिली है। 


“ अब्स पुस्तक ” क्‍या है? 

अहम का अर्थ है पत्थर। “अहम पुस्तक” यानी पत्थर 
की किताब हमारी प्रृथ्वी ही है। इस पुस्तक के पृष्ठ हैं रेत 
और चिकनी मिट्टी की वे परतें, जो नदी के ऊंचे किनारे पर 
या गहरी खोदी नाली में इतनी अच्छी तरह दिखाई देती हैं। 
ये परतें-पृष्ठ जितने गहरे होते हैं, उतने ही अधिक पुराने। 
सबसे ऊपर के पृष्ठ मनुष्य के इतिहास 
के बारे में बताते हैं। इन परतों में पुराने ज़माने के 
लोगों के औज्ञार, हथियार और सिक्‍के मिलते हैं। 

इनके नीचे सचमुच ही पत्थरों के परत-पृष्ठ होते हैं, 


क्योंकि वहां रेत जमकर बालुई पत्थर बन गई है और काई 
व चिकनी मिट्टी पटिया पत्थर। इन परतों में मनुष्य के कोई 
चिह्न नहीं मिलते। फिर भी ये पृष्ठ 

उतने ही रोचक हैं, जितने कि कथा-कहानियों के पृष्ठ। 


“अछ्म पृष्ठ” कहां देखे जा सकते हैं? 


“अब्म पुस्तक ” तो बहुत ही मोटी है। इसके 
निचले पृष्ठ ऊपरी पृष्ठों से दसियों किलोमीटर दूर हैं। ये 
पृष्ठ हैं भी बहुत भारी। स्वयं प्रकृति यदि मदद न करती, तो 
मनुष्य इन्हें कमी खोल ही न पाता। पहाड़ों में पत्थरों की 
परतें उलट-पलट हुई होती हैं। हवा 
और पानी इनमें गहरे दर्रे बना देते हैँ जहां प्राचीन से इस ततैये ने राल की बूंद पर आराम करने की सोची 
प्राचीन पृष्ठ भी उघड़ आते हैं। ऐसे ही स्थानों पर कभी थी। अब लाखों वर्षों से वह पारदर्शी कहस्वे में बंद है। 
लोगों ने अतिविज्ञाल हड्डियां देखीं और फिर दानवों , 
अजदहों और भीमकाय जानवरों की कहानियां गढ़ीं। 


इन भीमकाय छिपकलियों के लिए संग्रहालय का विशाल 
हॉल भी छोटा है। 

“ अव्म पुस्तक” क्‍या बताती है? 

चिकने पत्थर पर पर्णांग की पतले-पतले रेज्ञों वाली 
टहनी नज़र आती है, मानो किसी ने चित्र बनाया हो। 
पर इसे रबड़ से मिटाकर देखो तो, कभी भी न मिटे। 
यह प्राचीन वन की अइ्मीभूत यानी पत्थर बन गई टहनी है। 
पास ही पंख फैलाये गुबरैला है। वह भी पत्थर का है। 
कभी वह इस टहनी पर रेंगा करता था। 

इस पारदर्शी पीले कहरुबे को देखो। इसे तृणमणि भी 
कहते हैं। यह किसी प्राचीन वृक्ष की अब्मीभूत राल है। 
तृणमणि में मच्छर दिखाई दे रहा है। करोड़ों साल॑ 
पहले वह राल में फंस गया था। 

विज्ञाल चट्टान पर पदचिक्त नज़र आ रहे 
हैं। यह तीन उंगलियों वाले पंजों की निशानियां हैं। 
जैसे कि कोई कौआ या मुर्गी यहां चलता रहा हो। लेकिन 
निश्ञानियां हाथी के पांवों के निज्ञानों से भी बड़ी हैं और 
एक निशानी से दूसरी के बीच कई मीटर का 
फ़ासला है। कौन यहां प्राचीन युग में घूमा करता था? 

सफ़ेद चूनापत्थर पर तारामीनें सपाट पड़ी हैं, जल- 


इस हिंसक सरीसूप के कटार जैसे दांतों से कोई नहीं 
बच सकता था। झो-केस में रखे हुए भी ये 
डरावने लगते हैं। 


यह अजदहा गोबी रेगिस्तान से लाया गया है ७ 


साहियां गठरी बनी हुई हैं, छोटी-छोटी मछलियों का भुंड 
समुद्री कुसुदनियों के भुरमुट में तैरता 
प्रतीत होता है। यह समुद्र का अव्मीभूत तला है। 
अव्म पुस्तक ” में डरावने पृष्ठ भी हैं। पत्थरों में अचानक 

कहीं सरीसूप-अजदहे के कपाल पर कटारों जैसे दांत चमक उतते हैं 
या विराट बिच्छू का पांचे जैसा चंगुल दिखाई दे जाता है। 

और ये विज्ञाल हड्डियां किसकी हैं? क्‍या ये एके आंखवाले 
दैत्याकार जानवर की हैं ? 


“ अब्म पुस्तक” कौन पढ़ता है? 

“ अछ्म पुस्तक ” जीवाइमविज्ञानी पढ़ते हैं। बे पहाड़ों, 
रेगिस्तानों में जाते हैं, उन इलाकों में जहां इस पुस्तक के 
प्राचीन पृष्ठ पृथ्वी की सतह पर निकल आये हैं। “अदह्म 
पुस्तक” पढ़ना बहुत कठिन है। प्रायः जीवाइ्मविज्ञानियों 
के पहुंचने से पहले खुले पृष्ठ पर धूप, हवा और 
बारिश अपना काम कर चुके होते हैं। / अछ्म पृष्ठ” में 
दरारें पड़ चुकी होती हैं। पशुओं की अस्थियां गड्डमड़ हो गई 
होती हैं। प्राचीन शंखों , सीपियों , कीड़ों-मकोड़ों और वनस्पतियों 
की छापें दूर बिखर गई होती हैं। ऐसे प्रृष्ठ को 
पढ़ने के लिए वैज्ञानिकों को बहुत काम करना होता है। 

जीवाइमविज्ञानी तो कभी-कभी एक हड़ी देखकर भी यह 
बता सकता है कि वह किस जानवर की है, क्योंकि वह 
विभिन्‍न पश्ुओं के शरीर की बनावट अच्छी तरह जानता 
है। वह सभी प्राप्त हड्डियों को उनके स्थान पर रखता है 
और ठीक-ठीक यह बताता है कि उस जानवर का डील-डौल , 
रूप-रंग कैसा था, हालांकि इससे पहले कभी 
किसी मनुष्य ने वह जानवर नहीं देखा। जीवाइमविज्ञानी 
यह भी पता लगा लेता है कि ऐसा जानवर 
कहां रहता था और क्या करता था। 


जीवाश्मिकी की ज़रूरत क्‍या है? 

कथा-कहानियों के पश्ु-पक्षी प्रायः जादूई खज़ाना ढूंढ़ने 
में वीरों की मदद करते हैं। “ अश्म पुस्तक ” के जानवर 
भी भूगर्भीय सम्पदा का रास्ता बताते हैं। जिन्हें यह पुस्तक पढ़नी 

नहीं आती, उनके लिए इसके सभी पृष्ठ एक दूसरे के 
जैसे होते हैं। भला कैसे पता चले कि लोगों के 
लिए आवश्यक भंडार कहां ढूंढ़े जायें?! 

लेकिन जीवाइमविज्ञानी अव्मीभूत पत्तियां और शंख 
देखकर कहता है: “हां, यहीं ढूंढना चाहिए! ” 
क्योंकि कुछ अश्मीभूत जीव केवल भूगर्भ की उन परतों में 
पाये जाते हैं, जहां कोयला होता है, और कुछ ऐसी 
परतों में जहां खनिज तेल होता है। 

और फिर सभी लोग सदा यह जानने को उत्सुक 
रहे हैं कि हमारे से पहले क्‍या था। पृथ्वी कैसी थी? 
कैसे जीव-जंतु यहां विचरते थे? उनका रूप-रंग , डील-डौल 
कैसा था? जीवाश्मिकी इन सब प्रइनों का उत्तर देती है। 


हमारी पुस्तिका के बारे में 


“अत्म पुस्तक” में जीवाइसविज्ञानियों ने चार अध्याय 
पढ़े हैं। पहले, “ऊपरी ” अध्याय से उन्हें नूतन जीवन के समय 
का पता चला है। यह वह समय था, जब अपने बच्चों को 
दूध पिलाने वाले जीव-जंतु प्रथ्वी पर बसे हुए थे। ये जीव-जंतु 
आजकल के जीव-जंतुओं से मिलते-जुलते थे। 

इसके नीचे के दूसरे अध्याय से वैज्ञानिकों को 
मध्य जीवन के समय का पता चला है। यह वह समय था 
जब पृथ्वी पर भीमकाय सरीसृपों का राज था। 

इससे भी नीचे के तीसरे अध्याय में वैज्ञानिकों ने 
पुरा जीवन के समय के बारे में पढ़ा, जब पृथ्वी 
पर न पशु थे, न पक्षी, यहां पर बस विराट मेंढक , 
मछलियां और समुद्री बिच्छू ही रहते थे। 
सबसे नीचे के चौथे अध्याय से जीवाइसविज्ञानियों को 
आदि जीवन के समय के बारे में पता चला है। तब पृथ्वी 
खाली थी और समुद्रों में छोटे-छोटे पारदर्शी जीव रहते थे। 

हमारी इस पुस्तिका में तुम पशुओं, पक्षियों और 
वनस्पतियों को उसी क्रम में देखोगे, जिस क्रम में “ अइ्म पुस्तक ” 
इनके बारे में बताती है। आजकल के पशुओं से 
मिलते-जुलते जो पशु अपेक्षाकृत कम समय पहले प्रृथ्वी पर थे, 
उनके बारे में शुरू में बताया गया है। 
सबसे प्राचीन जीवों और वनस्पतियों के बारे में अंत में। 


वैज्ञानिक एक और “ अब्म पृष्ठ” खोल रहे हैं। 


लगता है , प्राचीन सरीसृप पकड़ में आ गया। 


हिस में लिपटा अफ्रीका 


२५ हज़ार साल पहले 


बाप रे! कितनी ठंड है! चारों ओर हिम 
और बर्फ़ है। उक्राइना के मैदानों में हिमनद धीमे-धीमे 
सरकते हुए बढ़ते आ रहे हैं। ये उत्तरश्रुवीय इलाके 
की ओर से भी बढ़ रहे हैं तथा उतक्राइना से दक्षिण में 
स्थित काकेशिया पर्वतमाला की ओर से भी । जहां 
पर बर्फ़ नहीं है, वहां उत्तरी मैदान -स्तेपियां - 
हैं। यहां मरियल से फ़र और चीड़ वृक्ष 
उग रहे हैं, बौने से भोज वृक्ष और भाड़ियां ज़मीन 
पर ही फैल रहे हैं। इनके बीच हाथी और 
गेंडे डोलते फिरते हैं, बिल्कुल वैसे 
ही जैसे अफ्रीका में। पर यहां इन जानवरों के 
शरीर पर बड़े-बड़े बाल हैं। लाल जटाओं की तरह 
उलभ्के बाल ज़मीन तक लटकते हैं। इस भबरीले 
हाथी को मैसथ कहते हैं। मैमथ अपने बाहरी 
दांतों से हिम कुरेदता है, उसके नीचे छिपे 
पुराने नरकट और भोज वृक्षों की 
टहनियां खाता है। वह अपना सख्त चारा धीरे-धीरे 
चबाता है। उसके मुंह में केवल चार दांत हैं, लेकिन 
हर दांत आदमी के सिर जितना बड़ा है। हां, 
मैमथ के कान छोटे-छोटे ही हैं। पंखों जैसे हाथी 
के कान उसे नहीं चाहिए, यहां तो वैसे ही ठंड है। 
पास ही गेंडा चर रहा है। उसके शरीर पर भी लंबे- 
लंबे बाल हैं। इसे बालदार गेंडा ही कहा जाता है। 
इन बड़े-बड़े बालदार जानवरों जैसा ही 
बड़े- बड़े सींगों वाला हिरन है। वह अपनी सतर्क नज़रें 
चारों ओर घुमाता है: कहीं आस-पास भयानक हिंख 
जंतु - गुफ़ा-सिंह - तों नहीं है। आखिर यहां सब 
कुछ अफ्रीका जैसा ही है। बस यह अफ्रीका 
हिम की चादर में लिपटा है। 


६ 


मेगान्श्रोप। न बंदर, न आदमी। यह बहुत बलवान था 
और किसी से नहीं डरता था। 


मैस्टोडॉन। हाथी का दूर का संबंधी। यह घास चरता 
और भाड़ियों की पत्तियां नोचता था। 


जहां बर्फ़ नहीं थी 
५० हज़ार साल पहले 


जहां हिमनद नहीं थे , जहां गर्माहट थी, यहां तक कि 
खूब गर्मी पड़ती थी , वहां आइ्चर्यजनक भीमकाय जीव रहते 
थे। इनमें सबसे अधिक रहस्यमय जीव था- मेगान्श्रोप 
यानी वृहद्मानव (मेगा - वृहद , एन्श्रोप-मानव ) | वैसे यह 
बंदर और आदमी के बीच का जीव था। यह दो टांगों पर ही 
चलता था , हाथों से ज़मीन को ज़रा सा छूता ही चलता था। 
इसका कद सबसे बड़े मनुष्य और सबसे बड़े वानर से दुगना था। 
हाथी का संबंधी मैस्टोडॉन और गेंडे का संबंधी 
एलास्मोथीरियम बड़े बलवान पश्ुु थे। एलास्मोथीरियम 
के केवल एक सींग था और वह भी नाक पर नहीं, माथे 
पर। अपने खम्भों जैसे पांव ज़मीन में गड़ाकर वह अपने सींग 
से पेड़ों की जड़ें उखाड़ डालता और मज़े से खा जाता था। 
उसी ज़माने में अमरीका के उष्णकटिबंधीय बनों में 
भीमकाय सुस्तपांव - मेगाथीरियम - रहते थे। सुस्तपांव अब 
भी वहां हैं, लेकिन छोटे | बंदर जितने बड़े। सुस्तपांव दिन भर 
एक ही डाल पर लटका रहता है, जब तक कि सारी पत्तियां 
खा नहीं लेता। उसके बाद भी वह वहां से हिलने 
की जल्दी नहीं करता। न उसे भूख अपनी जगह से हिला 
सकती है, न दुश्मन ही - इतना आलसी है वह। भीमकाय 
सुस्तपांव तो इससे भी अधिक आलसी था। वह तो पेड़ों पर 
चढ़ता भी नहीं था। विश्ञाल नाखूनदार पंजों से पेड़ तोड़ 
लेता था और इत्मीनान से बैठा पत्तियां खाता रहता था। 
उसके पास ही ग्लिप्टोडॉन रहता था। वह संसार का 
सबसे बड़ा कवचधारी जीव था। यह जानवर साही जैसा 
होता था, मगर आकार में आदमी से भी बड़ा। साही जैसे 
कांटों के बजाय उसकी पीठ पर हड्डी के उंगल-उंगल मोटे 
खपचे जैसे होते थे। ऐसे जानवर को जैसे ही कोई 
खतरा नज़र आता वह सिमटकर बख्तरबंद गोला बन 
जाता और उसे छूने की किसी को हिम्मत न होती। 


द 


जिराफ़ का संबंधी पेलियोत्रागुस। 


विराट प्राचीन हाथी डाइनोथीरियम के दांत बिल्कुल 
वैसे ही थे, जैसे अब वालरस के होते हैं। 


हिम्त युग से पूर्व ... 


१० लाख साल पहले 


हिम युग से पहले पृथ्वी पर खासी गर्मी थी। 
जहां आजकल ठंडे, उत्तरी इलाकों के ताइगा बन हैं, 
वहां गर्म जलवायु वाले वृक्ष उगा करते थे, चिड़ियां 
चहचहाती थीं, रइयां टिटराती थीं और अजीबोगरीब 
जानवर रहते थे: गर्दन घोड़े की और सिर पर जिराफ़ों 
जैसे सींग, कान गधों के से और टांगों पर 
ज़ेबरों जैसी धारियां। 

ये जानवर आजकल के जिराफ़ों के दूर के संबंधी 
थे, इन्हें पेलियोत्राग्स कहा जाता है। 
सभी जानते हैं कि जिराफ़ अफ्रीका में रहते हैं, 
लेकिन ये जानवर रूस के मैदानों में 
रहते थे। 

नदी किनारे हाथी का संबंधी डाइनोथीरियस 
खड़ा है। डाइनोथीरियम का अर्थ 
है आइचर्यजनक जानवर। वैसे इस जानवर में 
आश्चर्यजनक बात कोई नहीं। हाथी 
जैसा हाथी ही है, हां बहुत बड़ा है, और दांत 
नीचे को लटके हुए हैं। 

प्राचीन पशुओं के सबसे भयानक शत्रु तलवारदंत 
ने अपने शिकार को ज़मीन पर दबोच रखा 
है। उसकी आंखें अंगारों सी दहक रही 
हैं, बाल खड़े हैं, छोटे-छोटे कान सटे 
हुए हैं, दांत उघड़े हुए हैं, उसके तलवार जैसे दांतों से 
कोई नहीं बच सकता। 

पर लो, जानवर ज्ञांत हो गया। उसने मुंह 
पर जीभ फेरी, तलवारों जैसे उसके दो दांत “ म्यान 
में छिप गये। इन “ म्यानों 
की ज़रूरत तलवारदंत को इसलिए है कि घने 
फ्ुरमुटों में दांतों की धार भोथरी न पड़ जाये। 

अससान संबंधी 


३ करोड़ साल पहले 


रूसी लोककथाओं में इन्द्रीक नामक एक 
जानवर का उल्लेख आता है। 
कहते हैं वह इतना बड़ा था कि नदियां रोक देता 
था और पहाड़ हटा देता था। इसलिए 
जब वैज्ञानिकों को संसार में सबसे बड़े 
गेंडे की हड्डियां मिलीं, तो उन्होंने उसका नाम इन्द्रीको- 
थीरियम रख दिया। यह जानवर इतना 
बड़ा होता था कि उसके पेट के नीचे 
से दरियाई घोड़ा आसानी से गुजर सकता था। 
इन्द्रीकोथीरियम था तो गेंडा, लेकिन 
उसका चाल-चलन बिल्कुल जिराफ़ों जैसा था। वह 
पेड़ों के बीच घूमता था और पत्तियां खाता था। 
गेंडे जैसा कतई नहीं था। 
लंबी टांगों वाले जंगली सूअर 
एंटेलोडॉन का चाल-चलन दरियाई घोड़ों जैसा 
था। सारा दिन वह नदी में रहता 
था और रात को मैदानों में घूमता था। लंबे-लंबे 
रोयों और पैने दांतों वाले इस जानवर को जो कुछ मिलता 
वह खा लेता था: कंदमूल भी, पक्षियों के 
अंडे भी और सांप भी। 
दरियाई हाथी भी देखने में हाथी 
४ के बजाय दरियाई घोड़े से अधिक मिलता-जुलता 
प्राचीन सूअर एंटेलोडॉन सांड़ जितना बड़ा था, लेकिन था। यह हाथी अपना विशाल मुह 
इन्द्रिकोथीरियम के बगल में वह छोटा सा ही लगता है। खोलकर पानी में उगते पौधे मुंह में समेट 
लेता था और फिर उन्हें खाता था। 
उसके चपटे दांत पौधों की जड़ें उखाड़ने में उसकी मदद 
करते थे। ऐसे हाथी को प्लेटीबेलोडॉन कहते 
हैं, जिसका अर्थ है “सपाटदंत ”। 


श्र 


प्राचीन घोड़ा एओहिप्पस लोमड़ी से बड़ा नहीं था; उसके 
अगले पांवों पर चार-चार उंगलियां थीं और पिछले पांबों 
पर तीन-तीन। 


ऐंड्रयूसआर्खुस लकड़बमग्धे जैसा भी था और भालू जैसा भी। 


न." 


सभी साहियों के परदादा स्यूडोइक्टोप्स के शरीर पर कांटे 
नहीं थे और उसे गोला बनना भी नहीं आता था। 


प्राचीन मैदानों की छायाएं 


६ करोड़ साल पहले 


अंधेरे में डूबे मैदान में विभीषण गर्जन, गड़गड़ाहट 
हो रही है। टेढ़ी-मेढ़ी छायाएं चंद्रमा की धूमिल 
ज्योति में कहीं दूर भागती जा रही हैं। 

यह क्‍या है? 

कहीं भू-स्खलन हुआ है? 

भूचाल आया है? 

नहीं। किसी ने “गरजते पशुओं ”- ब्रोंटोथीरियमों 
के भुंडों को डरा दिया है। 

फटी-फटी सी लंबी दहाड़ सुनाई देती 
है। और चांदनी में किसी का भबरीला शरीर नज़र 
आता है। भयावह आंखें दहकती हैं। 
विराट जबड़ों में दांतों की लोमहर्षक चमक दिखाई 
देती है। यह रातों का आतंक- 
ऐंड्रयूसआर्खुस - शिकार पर निकला है। 

मूषक जैसा छोटा सा जानवर एक ओर को छिटक 
जाता है और ज़मीन से सट जाता है। सभी 
साहियों का परदादा स्यूडोइक्टोप्स 
भयभीत है। अभी उसके शरीर पर कांटे नहीं हैं। 

और जब सब ज्ञांत हो जाता है, तो चारों ओर 
छोटे-छोटे जानवर फुदकते हैं। ये प्राचीन 
घोड़े एओहिप्पस हैं, लोमड़ी जितने 
बड़े। तीन उंगलियों और खुरों वाले पांव ओस से 
भीगी घास पर निरुशब्द बढ़ते हैं। हवा 
में लचकीली पूंछें चमकती हैं, जिनके 
सिरों पर बालों का छोटा सा गुच्छा है। 

सच्चे घोड़े बनने के लिए 
अभी इन्हें सहस्नों वर्षों तक बढ़ना और दौड़ना सीखना है। 
१४ 


ऐपिओर्निस पक्षी ड़ा-खड़ा दूसरी. मंजिल की खिड़की में 
कांक सकता था। यह पांच करोड़ साल पहले रहता था। 


मोआ पक्षी आस्ट्रेलिया और न्यूजीलैंड के जंगल में रहता 
था। दो सौ साल पहले मनुष्य ने इसका वंश खत्म कर दिया। 


भीमकाय पक्षी 
साढ़े तीन करोड़ साल पहले 

नूतन जीवन युग में पृथ्वी पर भांति-भांति के छोटे-बड़े 
हज़ारों पक्षी रहते थे। इनमें कई भीमकाय पक्षी भी थे, 
जो शुतुरमुर्ग से ही सबसे अधिक मिलते-जुलते 
थ्रे। लेकिन इनमें से किसी के भी सामने शुतुरमुर्ग 
बौना ही लगता। ये सब पक्षी 
उड़ नहीं सकते थे, लेकिन दौड़ते बड़ी तेजी से थे। 

अभी तक मडागास्कर द्वीप के दलदलों में ऐपिओर्निस के 
अंडे मिलते हैं। इन अंडों से जो चिड़ा निकलता था , वह मुर्गी 
जितना बड़ा होता था। बड़ा ऐपिओर्निस तो दूसरी मंजिल 
की खिड़की में फांक सकता था। ऐपिओर्निस 
और उससे मिलता-जुलता पक्षी-मोआ, जो न्यूजीलैंड 
के जंगलों में रहता था, हिंसक पक्षी नहीं 
था, किसी का बुरा नहीं करता था। 


जल्लाद पक्षी 


फ़ोरोराकोस पक्षी भी दूसरी मंजिल की खिड़की 
में भांक सकता था। उसका सिर घोड़े के सिर से भी 
बड़ा होता था। चोंच फ़रसे जैसी होती थी। यह रक्‍त-पिपासु 
पक्षी अपनी निग्वल आंख से अपने शिकार को देखता। 
फ़रसा-चोंच से असावधान शिकार के टुकड़े- 
टुकड़े केर देता। और लो, जल्‍्लादों की 
दावत में भाग लेने गिद्ध उड़ आते। कंडरीली , 
चीमड़ टांगों पर दूसरा शिकारी 
पक्षी - डायाट्रीमा - भी दौड़ा आता 
और भीमकाय पक्षी के इर्द-गिर्द मंडराने लंगता। 
शायद उसे भी कोई बोटी मिल जाये। 

फ़ोरोराकोस को देखकर यह कल्पना करना कठिन 
है न कि यह जल्लाद हमारे प्यारे सारसों का संबंधी है। 

अतीत और भविष्य के बीच 


सात करोड़ साल पहले 

फुर्तीले जानवर इधर-उधर दौड़ रहे, कुलबुला , 
सरसरा रहे हैं। उनकी लंबी नाकें 
निरंतर हिलती रहती हैं, तेज़ दांत सब कुछ चबाते 
जाते हैं। पर देखो, उनकी कनौतियां खड़ी 
हो गईं, नज़रें एक बिंदु पर टिक गईं। 
और फिर पलक भपकते ही वे गायब हो गये। 
जहां ये छोटे-छोटे जानवर कुलबुला 
रहे थे, वहां बेढब, कुरूप भीमकाय जीव जड़वत खड़ा 
है। सूरज डूब रहा है। धरती पर लंबी-लंबी 
काली परछाइयां फैल रही हैं। भीम- 
काय जीव की आंखों में लाल किरणें प्रतिबिम्बित 
होती हैं। सूखे पेड़ की विशाल डालों 
जैसे उसके पंजों में गति आ जाती है। तीखा क्रंदन 
गूंजता है और फिर तुरंत ही ज्ञांत हो जाता 
है। कोई प्रत्युत्तर नहीं मिलता, कोई 
नहीं आता। छोटे-छोटे फुर्तीलि जानवर ही पत्थर के 
नीचे से निकल आते हैं और पहले की ही 
भांति इधर-उधर दौड़ने लगते हैं। उन्हें इस भीमकाय 
सरीसूप से कोई वास्ता नहीं है, जो हर शाम 
को सूर्यास्त के समय यहां आता है और अपनी 
पुकार के उत्तर की प्रतीक्षा करता है। 
वे इसके आदी हो गये हैं, जैसे कि खुरदरे पत्थरों और 
जलीय वनस्पतियों की गंध के आदी हो गये हैं। 

भीमकाय जीव भी उनकी ओर ध्यान नहीं देता। 
उसे क्‍या पता कि उसके दिन बीत गये हैं और पांवों 
के पास हाथियों, गेंडों और द्लेलों के 
पर-परदादे कुलबुला रहे हैं, कि ये जीव ही आने वाले 
सहस्रों वर्षों के लिए पृथ्वी के स्वामी होंगे। 


श्ष 


४ के 


ट्राइसेराटॉप्स सरीसृप सांड जितना बड़ा था। वह अपनी 
रक्षा करने में पूरी तरह समर्थ था। इन सरीसुपों के कपालों 
पर दूसरे जानवरों से लड़ाइयों के निशान मिलते हैं। 

छोटा सा प्रोटोसेराटॉप्स सींगदार ट्राइसेराटॉप्सों का परदादा 

था। हड्डी का शिरस्त्र ही हिंसक जंतुओं से उसकी रक्षा करता 

>था। सभी डाइनोसाँरों की भांति यह भी रेत के उथले गद्ठों में 
अंडे देता था। 


सध्य जीवन युग 
७-१४ करोड़ साल पहले 
उस युग में मनुष्य को पृथ्वी भयावह ही लगती। तब 
मैदानों में घास और फूल नहीं उगते थे। उनके ऊपर रंग-बिरंगी 
तितलियां नहीं मंडराती थीं। विचित्र , दांतदार पक्षी चहचहाते 
- और गाते नहीं थे, बल्कि फुफकारते और टराते थे। इनके 
सिरों के बहुत ऊपर वृक्षरूपी पर्णाों की विशाल टहनियां 
डोलती थीं। जिन सदांबहार पेड़ों पर आजकल हम सुईनुमा 
पत्तियां देखते हैं, उन पर तब तनुत्वचीय चौड़ी पत्तियां होती थीं। 
चारों ओर सरीसूप हैं। केवल सरीसृप ही। जल, थंल 
और वायु में - सर्वत्र सरीसृप ही सरीसृप | छोटे और बड़े सरीसृप। 
हिंसक और अहिंसक सरीसृप। मंद सरीसृप और तेज़ चलने वाले 
सरीसृप। लॉमहीन त्वचा वाले और भबरीले सरीसृप। दो 
और चार टांगों वाले सरीसृप। ऐसे सरीसृप जिनकी टांगों के 
स्थान पर मीनपक्ष थे। सरीसृप ही पृथ्वी के स्वामी थे। 


गोताखोर सरीसूप 


झ करोड़ साल पहले 


बत्तचनखी सरीसृप - साउरोलोफ़स - अहिंसक वनस्पतिभक्षी 
जीव था। वह हिंसक पशुओं से नहीं डरता था , क्योंकि वह पानी में 
छिपकर अपना बचाव कर सकता था। आकार में यह दुमंजिले 
मकान जितना था और इसके सिर पर जो विशाल कलगी थी, 
उससे यह और भी अधिक ऊंचा लगता था। 
यह गोताखोर सरीसृप खूब अच्छी तरह तैरता था और 
_ भांति-भांति की जलीय वनस्पतियां खाता था। पानी के नीचे ' 
वह चोंच से मज़बूत जड़ों को भकभोरता रहता, बस 
कलगी ही पानी से बाहर रहती। गोताखोर सरीसूप पानी से 
बाहर निकलने की जल्दी नहीं करता था, उसे 
दम घुटने का डर नहीं था, क्योंकि उसकी कलगी में दो 
नलियां थीं, जो सीधे नाक में जाकर खुलती थीं। उन्हीं से वह 
सांस लेता था। देखा, कितना सीधा और कारगर उपाय था! 


२० 


लुटेरा सरीसूप 
८ करोड़ साल पहले 


पृथ्वी पर सबसे बड़े और बलवान सरीसूप 
डाइनोसॉर थे। डाइनोसॉर का अर्थ है 
“ आब्चर्यजनक सरीसूप /। और इनमें सबसे भयानक 
और सबसे अधिक रक्‍त पिपासु थे टिरानोसॉरस 
यानी लुटेरे सरीसूप। 
टिरानोसॉरस तेज़ी से मैदान में निकलता है। 
छोटे-छोटे हाथों वाला यह सरीसूप 
बड़ा डरावना है। उसके खंजरों 
जैसे दांत चमकते हैं, वह अपनी लंबी मांसल 
पूंछ ज़मीन पर फटकारता है। उसके विज्ञाल , 
मज़बूत नाखून ज़मीन पर गहरी 
लीकें बनाते जाते हैं। तपी हवा में उसकी 
फुंकार और फटी-फटी चीखें गूंजती 
हैं। लुटेरा सरीसूप अपने शिकार पर टूट पड़ता है। 
लेकिन शिकार भी इतनी 
आसानी से बस में आने वाला नहीं है। 
देवदार के दानवाकार शंकुफल जैसा ऐंकिलोसॉरस 
ज़मीन से सट जाता है, अपने 
अस्थि शल्क फुला लेता है। उसकी पूंछ , 
जिसका सिरा कांटेदार गदा जैसा 
है, मुड़ जाती है और हवा को चीरती हुई 
जोरों से घूमने लगती है: कोई पास आकर तो देखे , 
एक चोट में ही प्राण निकल जायेंगे। 
लुटेरा टिरानोसॉरस छिटककर परे 
कूद जाता है, लेकिन ऐंकिलोसॉरस 
फिर से उसकी ओर पूंछ घुमा देता है: ज़रा 
पास आकर देख, बच्चू! 


कर 


पिक्नोडॉन मछली सीपियां चबाती थी और खुद भी समुद्री 
सरीसूपों व पक्षियों का निवाला बनती थी। 


बेलेम्नाइट मूंगे की अजीबोगरीब संरचनाओं टो 
हक आकर रः के ऊपर टोर- 


23002 उस समुद्रेफेनी जैसा लगता है, जिसे ट्रक के 
हये जितने बड़े शंख में बिठा दिया गया हो। 


पक्षी और सरीसूप 


१२ करोड़ साल पहले 


खाड़ी के ऊपर अंगारे बरसाता आकाश है। 
हवा का कहीं कोई कोंका तक नहीं आता। लेकिन सागर 
निद्रामग्त नहीं है। महासागर से हरी तरंगें आती हैं, 
फुफकारती हुई रोड़ी पर बढ़ जाती हैं 
और फिर तटवर्ती पत्थरों पर ज्ञांत हो जाती हैं। 
ज्वार की सफ़ेद लहर में लंबा काला सिर प्रकर्ट 
होता है। उसके तेज़ दांतों में विशाल मछली- पिक्नोडॉन - 
छटपटा रही है। भाग के इंद्रधनुषी बुलबुलों 
में लिपटी लहर शांत होकर लौट चलती है। उधर बिना 
पंखों वाला पक्षी अपने भिल्‍्लीदार लाल पंजों पर पूरा 
ज़ोर डालते हुए अपने घोंसले को चल देता है। 
रास्ते में यह बेढब मछलीमार पक्षी - हेस्पेरोर्निस - 
दांतों वाले छोटे-छोटे पक्षियों -इस्तियोर्निसों - के भुंड को 
छेड़ देता है। तुरंत ही फुफकार , टर्र-टर्र 
और जबड़ों की किट-किट हवा में गूंज उठती है। 
सहसा निश्शब्द काली छाया इस शोर मचाते 
भुंड को मानो ज़मीन से सटा देती है। 
अपने असीम पंखों को डोलाता सरीसृप- प्टेरानोडॉन 
आकाश में उड़ा है। 
इसके भिललीदार पंख इतने बड़े हैं कि एक 
पंख के तले ही कई हाथी समा जाते। 
लेकिन यह उड़ता सरीसूप 
नीचे नहीं देखता है। वह महासागर की ओर 
उड़ता जाता है। वहां गरम धुंध में समुद्री सरीसूपों - 
प्लेज़ियोसॉरसों - की लंबी गर्दनें बल 
खा रही हैं। बेलेम्नाइटों का शिकार शुरू हो 
रहा है। इन मछलियों के विशाल 
भुंड खाड़ी में आ 5 तओ। 


र्डे 


दस्यु सरीसूप 
१० करोड़ साल पहले 

विद्ञाल समुद्री कछूआ - आर्खेलोन - पूरे 
जोरों से अपने पंखरूपी हाथ-पांव 
चला रहा है। वह बस यही चाहता है 
कि किसी तरह दूर भाग जाये, छिप जाये, अपनी 
जान बचा ले। ऐसे उजले, धुपहले दिन 
में कौन भला छेल का निवाला बनना चाहता है। 
कछुआ कभी मूंगे के चटकीले भुरमुटों के ऊपर 
से होता हुआ समुद्र के तले से जा सटता 
है, कभी छत्रिकों यानी जेलीफ़िश मेड्सा के थक्‍कों को 
चीरता ऊपर सतह पर निकल आता 
है। मगर सब बेकार। विभीषण 
हछ्लेल पास ही पास आती जा रही है। बस 
थोड़ी देर में ही कछए का काम 
तमाम होने वाला है। पर तभी 
कछुआ एक भयानक भंवर में फंस जाता है। 
ऊपर कहीं दानवाकार देह बिजली की 
तरह लपकती है। गुफ़ा जैसा विराट, नुकीले दांतों 
से भरा मुंह खुलता है और पलक भपकते 
ही छ्लेल का धड़ उसमें ओभल हो 
जाता है। बस उसकी दुम ही बेतहाशा छटपटाती 
रहती है... यों अचानक कछुए की 
जान बचाने वाला समुद्री सरीसृप मोसासॉरस है। 
कछुए का दम घुट रहा है... आखिरी जोर लगाकर 
वह समुद्र की सतह की ओर लपकता है, 
जहां सूंसों जैसे मीनसरीसृप क्रीड़ामग्न हैं। 
कछुआ बिल्कुल ठीक समय पर ही ऊपर सतह पर 
निकल आया है, क्योंकि मोसासॉरस छ्लेल को 
हड़प कर किसी और शिकार की ताक में है। 
रद 


पृथ्वी का प्राचीनतम पक्षी आर्कियोप्टेरिक्स अच्छी तरह 
उड़ नहीं सकता था, लेकिन दौड़ना और पेड़ों पर चढ़ना इसे 
खूब आता था। 


दांतदार सरीसूप रेम्फ़ोरिंखोडड मछली का शिकार करता 
था, पर टिड्डी आ जाये तो उसे भी नहीं छोड़ता था। 


प्राचीन वन में 


१७ करोड़ साल पहले 


पृथ्वी पर जितने भी सरीसृप हुए हैं, उनमें एक सबसे 
बड़ा सरीसृूप डिप्लोडॉकस था। आज यदि ऐसा जानवर किसी 
बड़े शहर की खुली सड़क पर निकल आये तो एक पटरी से 
दूसरी पटरी तक पूरी सड़क ही घेर ले। डिप्लोडॉकस सारा 
दिन दलदलों में घूमता रहता था और निरंतर चरता रहता 
था। लंबी सर्पिल ग्रीवा पर छोटा सा सिर कभी पेड़ों के ऊंचे 
शिखरों तक उठता, कभी पानी में गहरा गोता लगाता। 
ऐसे दानवाकार शरीर के लिए पर्याप्त 
भोजन पाना कोई आसान काम थोड़े ही है। 

स्टेगोसॉरस सरीसूप भी चौबीसों घंटे चरता रहता था। पर 
वह डिप्लोडॉकस जितना दानवाकार नहीं बन सका। वह 
समुद्र के किनारे के भुरमुटों में रहता था। तैरना 
उसे भाता नहीं था, सो कोई हिंसक जानवर सहज ही उसे 
अपना शिकार बना सकता था। इसलिए स्टेगोसॉरस को अपने 
बचाव का कोई उपाय खोजना पड़ा। उसकी दुम पर नुकीली 
सुइयों जैसे चार कांटे थे। पीठ पर 
पतली हड्डियों की खपचियों की दो कतारें थीं। खतरे 
का आभास होते ही स्टेगोसॉरस जोरों से फुफकारने लगता, 
अपने पंख-खपचियां खड़खड़ाता, अपनी जानलेवा दुम 
फटकारता। यह देखकर शत्रु दहल जाता 
और वह कोई दूसरा शिकार ढूंढ़ने चल देता। उधर 
स्टेगोसॉरस का शोर सुनकर भिल्लीदार पंखों वाले 
भबरीले सरीसृप उड़ आते। लेकिन स्टेगोसॉरस को मारना 
उनके बस का नहीं था , क्योंकि वे खुद बाज़ से बड़े नहीं थे। 
अपनी चीखों और किट-किट से ये उड़ते सरीसूप 
चटकीली चिड़िया को डरा देते। अपनी दांतोंवाली चोंच में 
काले कीड़े को दबाये वह पेड़ के तने सट जाती। पृथ्वी की 
प्राचीनतम चिड़िया -आर्कियोप्टेरिक्स - कबूतर जितनी बड़ी 
थी और अपने खतरनाक पड़ोसियों से दूर ही रहती थी। 


श्८ 


पुरा जीवन युग 
२२-५७ करोड़ साल पहले 


इस युग में पृथ्वी पर सदा गर्मी 
नहीं रहती थी। कभी-कभी 
ऐसा भी होता कि उत्तर और दक्षिण श्रुवों 
की ओर से विश्ञाल हिमनद बढ़ आते। 
उनकी ठंडी हवाएं उन स्थानों 
तक पहुंच जातीं , जहां प्राचीन सरीसूप 
रहते थे। इसीलिए एडाफ़ोसॉरस 
सरीसूप अपने को गरम रखने का इंतज़ाम 
अपने साथ रखता था। उसकी पीठ पर 
पाल जैसी ऊंची कलगी थी। ज्यों 
ही सूरज निकलता एडाफ़ोसॉरस अपनी पाल 
सरीखी कलगी धूप में फैला देता। 
कलगी जल्दी ही गरम हो जाती और 
उससे सारे शरीर में गरमी दौड़ती। 
हिंसक जानवर इनोस्ट्रांसीविया अपनी टांगों 
से गरमी पाता था। वह सारा समय चट्टानों पर , 
तटवर्ती भुरमुटों में दौड़ता रहता था, इस 
ताक में कि कहीं गालदार बेढब सरीसूपों - 
पेरियासॉरसों - का भुंड चरता मिल जाये। 
सुस्त पेरियासॉरस देखने में 
बड़े डरावने लगते थे, लेकिन वास्तव में 
बिल्कुल निस्सहाय थे। छोटी-छोटी 
टेढ़ी टांगों पर दौड़कर तो बे 
हिंसक शत्रु से बच नहीं सकते थे। हां, 
इन पंजों से वे काई को चीर सकते थे। 
गाय जितना बड़ा पेरियासॉरस दलदल में 
छिप जाता और तब पैने दांतोंवाला 
इनोस्ट्रांसीविया उसे ढूंढ़ न पाता। 


३० 


डिप्लोकाउटस नामक स्टेगोसेफ़ेलस समुद्री जहाज के लंगर 
जैसा था। 


छोटा स्टेगोसेफ़ेलस -ब्रांखिसार कीडे-मकोड़े पकड़ता था, 
दलदलों में रहता था और तट पर प्रायः कभी नहीं 
निकलता था। 


हवा से फूुलाये जाने वाले गद्दे जैसा चपटा स्टेगोसेफ़ेलस - 
प्लागियोसार तले पर अपने लाल गलफड़े फैलाकर शिकार की 
घात लगाता था। वह कभी भी पानी से बाहर नहीं 
निकलता था। 


दानवाकार मेंढक 

इस युग में वन स्पंज की तरह पानी से भरे 
होते थे। पेड़ों की शल्कीय छाल पर जल धाराएं 
बहती थीं, पंखनमा घनी टहनियों से पानी टपकता 
रहता था। गुलाबी कोहरा छाया रहता था। 
कुछ पेड़ पानी में उगते थे, कुछ गेड़ियों जैसी 
जड़ों पर पानी से ऊपर उठने की कोशिश करते 
थे। यह विचित्र वन था, इसके वृक्ष विचित्र थे। 
मानो किसी जादूगर ने अपना मन बहलाने को 
दलदल की छोटी सी टेकरी और उसके वासियों को 
हज़ारों गुना बड़ा कर दिया हो। इक्वीसीडम पौधे 
भोज के पेड़ जितने बड़े थे। लाइकोपीडियम , 
जो आजकल घास के बीच मुहिकिल से दिखाई देते हैं, 
सौ साला चीड़ वृक्षों जितने ऊंचे उठे हुए थे। टिट्डियों 
के पंख मीटर-मीटर लंबे होते थे , जब वे उड़तीं , 
तो पंख ऐसे शोर करते जैसे कि कोई हेलिकॉप्टर 
उड़ रहा हो। बछड़े जितने बड़ा मेंढक जब मेज़- 
सा चौड़ा अपना सिर पानी से बाहर निकालकर 
टर्राता तो सारा जंगल गूंज उठता। आजकल के 
मेंढकों और ट्राइटनों के असंख्य पर-परदादाओं 
के सिरों पर टहनियों से गरम भारी बूंदें गिरतीं। 
यह सारी “ मेंढकों की बारात ” पुरा जीवन युग के वन 
में रहती थी। इन सबका नाम वैज्ञानिकों ने स्टेगोसेफ़ेलिया 
रखा है। किसी-किसी स्टेगोसेफ़ेलस के तीन आंखें होती थीं। 
ऐसा स्टेगोसेफ़ेलस धूप सेंकता बैठा रहता। 
उसकी एक आंख सोती, दूसरी आंख भी सोती, 
मगर टांट पर की तीसरी आंख जागती रहती, 
पहरा देती रहती। कहीं कोई अपरिचित छाया भलकती 
और स्टेगोसेफ़ेलस तुरंत गहरे पानी में कूद जाता। 


शेर 


परोंवाली मछली ने हीं सबसे पहले थल पर निकलने का साहस 
किया। 


इस्तियोसेगा मछली नहीं है, पर अभी स्टेगोसेफ़ेलस भी 
नहीं बना। 


थल पर सबसे पहले निकलनेवाला एक स्टेगोसेफ़ेलस था 
लेतोवे्पेतोन । 


थल पर निकलना 

यह पृष्ठ प्रथ्वी पर हुई एक सबसे महत्त्वपूर्ण 
घटना के बारे में बताता है। पुरा युग के बिल्कुल 
आरम्भ में पृथ्वी मनहूस, निस्स्वर मरुभूमि थी। 
इस पर न कोई रेंगता था न कोई दौड़ता था। 
काली चट्टानों पर कहीं-कहीं लाल काई के 
धब्बे ही दिखाई देते थे। सूरज की निर्मम किरणों 
से बचने के लिए जीवन सागर में ही छिपा हुआ था। 

सबसे पहले जलीय पादप थल पर निकले। 
अरबों वर्षों तक ज्वार की लहरें इन पादपों को किनारे 
पर लाकर फेंकती रहीं। इनमें से कुछ थल के प्रकाश 
और वायु के आदी हो गये और थल पर ही उगने 
लगे। इन तटवर्ती भुरमुटों में ही दूसरे साहसी 
जीव आ-आकर रहने लगे। ये सब बहुत छोटे-छोटे थे। 
छोटे-छोटे बिच्छू , इष्टिकावर्णी यानी शंखी मकड़ियां , 
शंखी किलनियां और कनखजूरे। 
सागर में इनके अनेक शत्रु थे, और थल पर 
केवल दो-तपता सूरज और सूखी हवा। इसीलिए 
थल के पहले निवासी सागर से दूर जाते 
डरते थे और शंख रूपी कवच धारण किये रहते थे। 
इनके बाद परोंवाली मछलियां - ऋरेसोप्टेरीगी - 
थल पर निकलीं। इनके मीनपक्ष पंजों का भी काम 
देते थे, और गलफड़ों के साथ-साथ 
फेफड़े भी थे। इस तरह ये मछलियां जल 
में भी और थल पर भी सांस ले सकते थे। 

पहले टोहिये अपने जन्मस्थान - महासागर - से 
दूर ही दूर जाते गये। फिर इस लंबे रास्ते में कनखजूरों 
के वंशज कीड़े बन गये और परोंवाली मछलियों के 
वंशज मेंढक , सरीसूप , पक्षी और पशु बन गये। 


ड्ड 


जलगत बगीचे में 

धुपहले जलगत बगीचे में शांति छाई 
हुई है। समुद्री कुमुदनियों के हरे, लाल और 
नीले डंठल तल से ऊपर उठे हुए हैं, लगता -है 
जैसे फूलों से लदे वृक्ष हैं। इनके बीच 
काईदार तले पर ब्लास्टोइडिया की रंग-बिरंगी 
कलियां और सिस्टोइडिया के पके सेब 
डोल रहे हैं। ये सब जंतु हैं, जलसाहियों और 
तारामीनों के संबंधी। 

समुद्री कुमुदनियों के रुरमुटों में से 
अजीबोगरीब मछलियां निकलती हैं। आजकल 
तो इन्हें कोई मछली कहे भी न। किसी 
मछली का सारा शरीर अचल शांख में जकड़ा 
हुआ और केवल दुम हिलती है, कोई मछली 
अधिक फुर्तीली है, अपने शत्रु को बिजली का 
मटका पहुंचा सकती है। हर मछली शत्रुओं 
से रक्षा के लिए अपने-अपने साधनों से लैस है। 
थोड़ी दूरी पर रुपहले पेड़ों का 
भुरमुट है। हैरानी की बात यह है कि ये 
हिंसक हैं। यह मूंगा है, आजकल गरम समूद्रों में 
जो मूंगा होता है, उसका प्राचीन संबंधी। 

सहसा पानी में हलचल होती है। काई 
का सतून उठता है। कलियां और सेब 
तितर-बितर हो जाते हैं। समुद्रों का लुटेरा 
केकड़ा-बिच्छू मंद मछली पर टूटा है और 
चंगुल में शिकार को दबाकर गायब हो गया है। 
जल शांत हो जाता है। काई 
अपने स्थान पर जम जाती है। फिर से 
जलगत बगीचे में ज्ञांति छा जाती है। 


३६ 


... 
। 


है| 


7 


जैली जैसे विशाल छत्रिक ( मेडूसा ) प्रायः वैसे ही थे 
जैसे अब हैं। ५७४2 ज अप 


आधुनिक अष्टभुजों और समुद्रफेनियों का संबंधी शंखी 
अष्टभुज। 


द्राइलोबाइट केकड़े का दूर का संबंधी था। नो 
डे ट्राइलोबाइट 
हे और बड़े होते थे ; बिल्कुल अंधे भी और ऐसे भी जिनकी 
आंखें लंबी टहनियों जैसी भुजाओं पर होती थीं। 


सछलियों के बिना ससुद्र 

पानी खौलता है, कलकल करता है। 

चीमड़ चंगुल और मज़बूत चोंच खपचों ह 
किसी बड़े से लोंदे को पकड़े रखने की कोशिश कर 
रहे हैं। प्राचीन सागर के स्वामी झंखी अष्टभुज का 
केकड़े के प्राचीन संबंधी ट्राइलोबाइट से मुकाबला हो 
रहा है। ट्राइलोबाइट कभी भी झांखी 
अष्टभुज पर न टूटता, क्‍योंकि वह 
छोटे-छोटे जीवों का ही शिकार करता है। 
लंबे मज़बूत शंख को वह नहीं कुचल सकता था, न ही 
शक्तिशाली भुजाओं का सामना कर सकता था या 
चोंच के निर्मम वार सह सकता था। पर क्या करता , 
उसे काई में दुबकने में ज़रा सी देर हो गई, 
सो अब दुश्मन से टक्कर लेनी पड़ रही है। पर 
ट्राइलोबाइट अपनी रक्षा कैसे करे, उसका उदर तो 
नरम है? हां, वह सिमटकर गोला बन जाये , तो उसकी 
कवचदार पीठ ही शत्रु की ओर होगी। ट्राइलोबाइट 
ऐसे ही करता है। शांखी अष्टभुज हर तरह से 
ट्राइलोबाइट को मारने की कोशिश करता है। 
पर उसकी एक नहीं चलती। ट्राइलोबाइट उसके 
लिए बहुत बड़ा है। आखिर शंखी अष्टभुज थक जाता 
है, उसकी भुजाओं की पकड़ ढीली हो जाती है और 
ट्राइलोबाइट काई में खिसक जाता है, वहां कुंडली 
खोलकर वह फट से काई में गहरा दुबक जाता है। 
बस, अब ढूंढ़ते रहो! शंखी अष्टभुज इधर-उधर 
देखता रहता है, वहां चक्कर लगाता रहता है 
और आखिर चला जाता है। फिर से सन्नाटा छा . 
जाता है। ऊपर सतह के पास छत्रिक डोलते 
रहते हैं और तले पर प्राचीन स्पंजों और सुंदर 
अक्टीनियमों के बीच तारामीनें चलती रहती हैं। 


ड्े८द 


८ 


/' 


पारदर्शी , किंतु सजीव पिंड। 


आदि जीवन युग 

आदि जीवन युग जीवों के इतिहास में सबसे लंबा 


और रहस्यमय युग है। उस सुदूर अतीत में पृथ्वी का _ 


स्वरूप विकाल था। कभी यहां और कभी वहां ज्वालामुखी 
फटते थे, ज़मीन में पड़ी दरारों से लावा की अग्निल 
धाराएं निकलती थीं और असीम उजाड़ में बहती थीं। 
लेकिन महासागर में जहां जल गुनगुना था और खारा 
नहीं था, वहां जीवन प्रकट हो गया था। सतह के पास 
सूरज की गरम किरणों में असंख्य पारदर्शी 

पिंडों के झुंड तैरते थे। ये पिंड इतने छोटे थे कि इन्हें 
सूक्ष्मदर्शी में ही देखना संभव होता। लहरें इन्हें 
तट पर ला फेंकतीं और धाराएं महासागर की गहराई 
में ले जातीं। और ये थक्‍्के अरबों की संख्या में मरते। 
लेकिन जीवन कभी भी एक स्थान पर ऋका नहीं रहा। 
अरबों वर्ष बीते और इन पिंडों में रहस्यमय 
परिवर्तन आये। इनमें से कुछ एक दूसरे 

से जुड़ गये और ऐसे जीव बन गये जो एक दूसरे से 
बिल्कुल भिन्‍न थे। इनमें से कुछ शांत जीवन चाहते 
थे। ये तले पर बैठ गये और 

उससे जुड़ गये। इनसे वनस्पतियों का विकास हुआ. 
कुछ जीव समुद्र में ही भटकते रहे। इनमें से कुछ 
ने शंखरूपी घर बना लिया और मोलस्क यानी 
मृदुककची बन गये। कुछ ने तेज़ी से चलता 
सीख लिया। उनके लिए यह बहुत 

महत्त्वपूर्ण सिद्ध हुआ। वे लहरों का खिलौना 
नहीं रहे , अब वे प्रवाह से जूक सकते थे 

और अपने शिकार को पकड़ सकते थे। 

पृथ्वी पर जितने भी पश्ु हुए हैं और 

अब भी हैं उन सबकी उत्पत्ति इन्हीं से हुई। 


डी० 


